CELEX: 32016D1231
Language: et
Date: 2016-07-18 00:00:00
Title: Nõukogu otsus (EL) 2016/1231, 18. juuli 2016, seisukoha kohta, mis võetakse Euroopa Liidu nimel Euroopa – Vahemere piirkonna sooduspäritolureeglite piirkondliku konventsiooniga loodud ühiskomitees seoses Gruusia taotlusega ühineda kõnealuse konventsiooniga

28.7.2016   
            
            
               ET
            
            
               Euroopa Liidu Teataja
            
            
               L 202/24
            
         NÕUKOGU OTSUS (EL) 2016/1231,
   18. juuli 2016,
   seisukoha kohta, mis võetakse Euroopa Liidu nimel Euroopa – Vahemere piirkonna sooduspäritolureeglite piirkondliku konventsiooniga loodud ühiskomitees seoses Gruusia taotlusega ühineda kõnealuse konventsiooniga
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa – Vahemere piirkonna sooduspäritolureeglite piirkondlik konventsioon (1) (edaspidi „konventsioon“) jõustus 1. detsembril 2012.
            
         
               (2)
            
            
               Konventsiooni artikli 5 lõikes 1 sätestatakse, et kolmandad isikud võivad konventsiooniga ühineda, kui kandidaatriigil või -territooriumil on vähemalt ühe konventsiooniosalisega sõlmitud kehtiv, sooduspäritolureegleid hõlmav vabakaubandusleping.
            
         
               (3)
            
            
               Gruusia esitas 23. septembril 2015 konventsiooni hoiulevõtjale kirjaliku taotluse konventsiooniga ühinemiseks.
            
         
               (4)
            
            
               Gruusia on sõlminud kehtiva vabakaubanduslepingu kahe konventsiooniosalisega, nimelt liidu ja Türgi Vabariigiga, ning ta täidab konventsiooni artikli 5 lõikes 1 sätestatud tingimust, mis võimaldab saada konventsiooniosaliseks.
            
         
               (5)
            
            
               Kooskõlas konventsiooni artikli 4 lõike 3 punktiga b võtab konventsiooniga loodud ühiskomitee (edaspidi „ühiskomitee“) vastu otsuse kolmandale isikule konventsiooniga ühinemise kutse esitamise kohta.
            
         
               (6)
            
            
               Liidu seisukoht ühiskomitees peaks põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel Euroopa – Vahemere piirkonna sooduspäritolureeglite piirkondliku konventsiooniga loodud ühiskomitees seoses Gruusia taotlusega ühineda kõnealuse konventsiooniga, põhineb käesolevale otsusele lisatud ühiskomitee otsuse eelnõul.
   Liidu esindajad ühiskomitees võivad otsustada teha nimetatud otsuse eelnõus väiksemaid tehnilisi muudatusi ilma nõukogu täiendava otsuseta.
   Artikkel 2
   Käesolev otsus jõustub selle vastuvõtmise päeval.
   
      Brüssel, 18. juuli 2016
      
         
            Nõukogu nimel
         
         
            eesistuja
         
         G. MATEČNÁ
      
   
   
      (1)  ELT L 54, 26.2.2013, lk 4.
   
      EELNÕU
      EUROOPA – VAHEMERE PIIRKONNA SOODUSPÄRITOLUREEGLITE PIIRKONDLIKU KONVENTSIOONI ÜHISKOMITEE OTSUS nr …,
      …,
      mis käsitleb Gruusia taotlust ühineda Euroopa – Vahemere piirkonna sooduspäritolureeglite piirkondliku konventsiooniga
      ÜHISKOMITEE,
      võttes arvesse Euroopa – Vahemere piirkonna sooduspäritolureeglite piirkondlikku konventsiooni (1),
      ning arvestades järgmist:
      
                  (1)
               
               
                  Euroopa – Vahemere piirkonna sooduspäritolureeglite piirkondliku konventsiooni (edaspidi „konventsioon“) artikli 5 lõikes 1 sätestatakse, et kolmandad isikud võivad konventsiooniga ühineda, kui kandidaatriigil või -territooriumil on vähemalt ühe konventsiooniosalisega sõlmitud kehtiv, sooduspäritolureegleid hõlmav vabakaubandusleping.
               
            
                  (2)
               
               
                  Gruusia esitas 23. septembril 2015 konventsiooni hoiulevõtjale kirjaliku taotluse konventsiooniga ühinemiseks.
               
            
                  (3)
               
               
                  Gruusial on kehtiv vabakaubandusleping kahe konventsiooniosalisega, nimelt Euroopa Liidu Türgi Vabariigiga, ning ta täidab konventsiooni artikli 5 lõikes 1 sätestatud tingimust, mis võimaldab saada konventsiooniosaliseks.
               
            
                  (4)
               
               
                  Kooskõlas konventsiooni artikli 4 lõike 3 punktiga b võtab ühiskomitee vastu otsuse kolmandale isikule konventsiooniga ühinemise kutse esitamise kohta,
               
            ON VASTU VÕTNUD KÄESOLEVA OTSUSE:
      Artikkel 1
      Gruusiat kutsutakse ühinema Euroopa – Vahemere piirkonna sooduspäritolureeglite piirkondliku konventsiooniga.
      Artikkel 2
      Käesolev otsus jõustub selle vastuvõtmise päeval.
      
         …,
         
            
               Ühiskomitee nimel
            
            
               eesistuja
            
         
      
      
         (1)  ELT L 54, 26.2.2013, lk 4.